b'\n_START_ARTICLE_\nKylpyl\xc3\xa4hotelli Eden (Nokia)\n_START_PARAGRAPH_\nKylpyl\xc3\xa4hotelli Eden (virallisesti Scandic Eden Nokia) on kylpyl\xc3\xa4hotelli Nokialla. Se kuuluu  Scandic Hotels -ketjuun. Kylpyl\xc3\xa4 on uusittu vuonna 2004. Siell\xc3\xa4 on allasosaston lis\xc3\xa4ksi kuusi saunaa, muita liikuntapalveluita ja 204 hotellihuonetta. Kylpyl\xc3\xa4n puolella on porealtaita, lastenosasto, vastavirtajoki, kylm\xc3\xa4 "avanto", iso sis\xc3\xa4allas sek\xc3\xa4 ulkoallas. Edeniss\xc3\xa4 on ollut my\xc3\xb6s allasosaston kiipeilysein\xc3\xa4, joka on my\xc3\xb6hemmin purettu. Liukum\xc3\xa4ki\xc3\xa4 siell\xc3\xa4 on viisi: rengasliukum\xc3\xa4ki, kaksi lasten liukum\xc3\xa4ke\xc3\xa4, pitk\xc3\xa4 noin 30 sekuntia kest\xc3\xa4v\xc3\xa4 liukum\xc3\xa4ki ja muutaman metrin mittainen suora sy\xc3\xb6ksyliukum\xc3\xa4ki. Isossa sis\xc3\xa4altaassa on aallokko, joka alkaa s\xc3\xa4\xc3\xa4nn\xc3\xb6llisesti tasatunnein (joulukuu 2016). Edeniss\xc3\xa4 on lis\xc3\xa4ksi baari ja allaskahvila, ja rakennuksen yl\xc3\xa4kerrassa on my\xc3\xb6s tanssiravintola._NEWLINE_Eden sijaitsee valtatie 12:n varrella. Paunu ajaa p\xc3\xa4ivitt\xc3\xa4in muutamia linja-autopikavuoroja Helsingist\xc3\xa4 Tampereen kautta Edenin pihaan ja takaisin.'